**Implementering og opfølgning**

**Implementering og opfølgning af samarbejdsaftalen, SAM:BO, om tværsektorielle patientforløb**

[2.1 Implementering af aftalen](https://www.regionsyddanmark.dk/wm258034" \l "bm Implementering" \o "2.1 Implementering af aftalen" \t "_self)  
[2.2 Understøttelse af aftalen ved digital kommunikation](https://www.regionsyddanmark.dk/wm258034#bm Understoettelse)  
[2.3 Kvalitetsmonitorering af samarbejdsaftalen](https://www.regionsyddanmark.dk/wm258034#bm Kvalitetsmonitorering)  
[2.4 Opfølgning og udvikling af samarbejdsaftalen](https://www.regionsyddanmark.dk/wm258034#bm Opfoelgning)

**2.1 Implementering af aftalen**  
Det er i såvel kommuner som sygehuse de faglige og administrative ledelsers ansvar at implementere samarbejdsaftalen i deres respektive organisationer. For praksisområdet er det en opgave for Samarbejdsudvalget for almen praksis i samarbejde med Praksisafdelingen.   
De lokale samordningsfora, herunder de psykiatriske samordningsfora, har ansvaret for implementeringen af samarbejdsaftalen.

Til støtte for implementeringen foreligger samarbejdsaftalen i komplet elektronisk form på VisInfoSyd.dk og på Region Syddanmarks hjemmeside. Obs link

**2.2 Understøttelse af aftalen ved digital kommunikation**  
For at understøtte sundhedsaftalerne og nærværende samarbejdsaftale har de 22 kommuner, de praktiserende læger i regionen og regionens fem sygehusenheder tiltrådt en fælles it-strategi. It-strategien skal sikre en fælles koordinering af it-understøttelsen af samarbejdet om borger/patientforløbene i Region Syddanmark. Dermed sikres den tværsektorielle it-kommunikation mellem kommuner, praktiserende læger og sygehusene omkring den enkelte borger/patient.

I samarbejdsaftalen er kommunikation mellem parterne baseret på MedCom standarder. I samarbejdsaftalens forløbsbeskrivelser er indholdet af MedCom standarder nærmere beskrevet.  
På forløbene 6, 7 og 8 er der udarbejdet korrespondancemeddelelser, idet der for nuværende ikke findes specifikke socialpsykiatriske MedCom standarder.

**2.3 Monitorering af kommunikation og information**  
I relation til samarbejdsaftalens forløbsbeskrivelser vil kvalitetsmonitoreringen bl.a. omfatte følgende målepunkter:

* Tidspunkt og indhold i indlæggelsesrapporter
* Tidspunkt og indhold i og plejeforløbsplaner

P.t. afventes en juridisk afklaring i forhold til muligheden for at afholde af audits.

De landsdækkende patienttilfredshedsundersøgelser indeholder spørgsmål om patienternes tilfredshed i forhold til det sammenhængende patientforløb.

**2.4 Opfølgning og udvikling af samarbejdsaftalen**  
Ifølge sundhedsaftalen har de lokale samordningsfora (SOF og P-SOF) bl.a. til opgave, at:

* sikre gensidig og tidlig information om nye tilbud, driftsændringer mv.
* koordinere kapacitet i henholdsvis sygehus- og kommunalt regi
* behandle og følge op på resultater af kvalitetsmonitorering af samarbejdet og
* behandle fortolkningsspørgsmål.

Følgegruppen for behandling og pleje behandler de overordnede problemstillinger og fortolkningsspørgsmål, der ikke kan løses lokalt.